|  |
| --- |
| 9. SJEDNICA GRADSKOG VIJEĆA GRADA POŽEGETOČKA 2. DNEVNOG REDAPRIJEDLOG ODLUKEO DAVANJU SUGLASNOSTI ZA ZADUŽIVANJE TRGOVAČKOM DRUŠTVU KOMUNALAC POŽEGA D.O.O.PREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeVeljača 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-09/22-01/1

URBROJ: 2177-1-02/01-22-8

Požega, 11. veljače 2022.

GRADSKOM VIJEĆU GRADA POŽEGE

PREDMET: Prijedlog Odluke o davanju suglasnosti za dugoročno zaduživanje trgovačkog društva Komunalac Požega d.o.o.

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20, 2/21 i 4/21- pročišćeni tekst), dostavlja se Naslovu na razmatranje i usvajanje Prijedlog Odluke o davanju suglasnosti za dugoročno zaduživanje trgovačkog društva Komunalac Požega d.o.o.

Pravni temelj za donošenje predmetne Odluke je u odredbi članka 127. Zakona o proračunu (Narodne novine, broj: 144/21.) kojom je propisano da se pravna osoba u većinskom vlasništvu ili suvlasništvu jedinica lokalne i područne (regionalne) samouprave, može dugoročno zaduživati samo uz suglasnost većinskog vlasnika, odredba članka 22. stavka 3. Odluke o izvršavanju proračuna Grada Požege za 2022. godinu (Službene novine Grada Požege, broj: 24/21.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o davanju suglasnosti za dugoročno zaduživanje trgovačkog društva Komunalac Požega d.o.o.

3. Zahtjev trgovačkog društva Komunalac Požega d.o.o.



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-09/22-01/1

URBROJ: 2177-1-02/01-22-9

Požega, 11. veljače 2022.

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 11. veljače 2022. godine, donosi sljedeći

Z A K L J U Č A K

I.

Utvrđuje se Prijedlog Odluke o davanju suglasnosti za dugoročno zaduživanje trgovačkog društva Komunalac Požega d.o.o. kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-09/22-01/1

URBROJ: 2177-1-02/01-22-10

Požega, \_\_. veljače 2022.

Na temelju članka 127. Zakona o proračunu (Narodne novine, broj:144/21.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na 9. sjednici, održanoj dana, \_\_. veljače 2022. godine, donosi

O D L U K U

o davanju suglasnosti za dugoročno zaduživanje trgovačkog društva Komunalac Požega d.o.o.

I.

Daje se suglasnost za dugoročno zaduživanje trgovačkom društvu KOMUNALAC POŽEGA d.o.o., Požega, Vukovarska 8, OIB: 99740428762 koje je u većinskom vlasništvu Grada Požege, putem financijskog leasinga kod Erste&Steiermarkische s-leasing d.o.o., za kupnju komunalnog vozila za miješani komunalni otpad, uz sljedeće uvjete:

|  |  |
| --- | --- |
| Nabavna vrijednost predmeta leasinga s PDV-om | 259.975,00 EUR |
| Učešće | 0,00 |
| Jednokratni trošak obrade | 259,98 EUR |
| Kamatna stopa (fiksna) | 2,43% |
| Trošak kamata | 9.857,88 EUR |
| Ukupna cijena ponude s PDV-om | 270.092,86 EUR |
| Broj leasing obroka | 36 rata |
| Leasing rate | 7.492,58 EUR |
| Otkupna rata | 100,00 EUR |
| Plaćanje | u kunama po srednjem tečaju EUR-a HNB na dan izdavanja računa |

II.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o davanju suglasnosti za dugoročno zaduživanje trgovačkog društva

Komunalac Požega d.o.o.

1. UVOD I PRAVNA OSNOVA

Pravni temelj za donošenje predložene Odluke je u odredbi članka 127. Zakona o proračunu (Narodne novine, broj: 144/21.) (u daljnjem tekstu: Zakona o proračunu), članka 22. Odluke o izvršavanju proračuna Grada Požege za 2022. godinu (Službene novine Grada Požege, broj: 24/21.) (u daljnjem tekstu: Odluke o izvršavanju proračuna) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.).

1. RAZLOZI ZBOG KOJIH SE ODLUKA DONOSI

Grad Požega ima većinski udio u trgovačkom društvu Komunalac Požega d.o.o., Požega, Vukovarska 8, OIB: 99740428762, koje je upisano u sudski registar kod Trgovačkog suda u Osijeku, pod matičnim brojem subjekta upisa, MBS:030141269 (u daljnjem tekstu: Društvo).

Društvo je dana, 26. siječnja 2022. godine dostavilo Gradu Požegi, zahtjev za izdavanje suglasnosti za zaduženje putem financijskog leasinga na rok od 36 mjeseci kod Erste&Steiermarkische s-leasing d.o.o. za kupnju komunalnog vozila za miješani komunalni otpad.

Prema navodima Društva, zbog povećanja opsega poslova, dotrajalosti postojećih vozila kojima se obavlja djelatnost gospodarenja otpadom, te zadržavanja tekuće likvidnosti, Uprava društva je predložila nabavu vozila za miješani komunalni otpad putem financijskog leasinga. Nadalje, u zahtjevu se navodi da je Društvo financijski stabilno, likvidno i da ostvaruje pozitivne poslovne rezultate. Potrebna sredstva za otplatu leasing rata i troškova kamata osiguravaju se iz vlastitih sredstava Društva.

Zaduživanje pravne osobe koja je u većinskom vlasništvu ili suvlasništvu jedinice lokalne samouprave, regulirano je Zakonom o proračunu i Odlukom o izvršavanju Grada Požege za 2022. godinu. Člankom 127. Zakona o proračunu (Narodne novine, broj:144/21.) propisano je da se pravna osoba u većinskom vlasništvu ili suvlasništvu jedinica lokalne i područne (regionalne) samouprave, može dugoročno zaduživati samo uz suglasnost većinskog vlasnika. Prema odredbi stavka 5. istog članka Zakona o proračunu, ako statutom ili odlukom jedinice lokalne i područne (regionalne) samouprave nije propisano tko odlučuje o suglasnostima, odluku donosi predstavničko tijelo jedinice lokalne i područne (regionalne) samouprave.

Društvo je pokrenulo otvoreni postupak javne nabave velike vrijednosti za kupnju komunalnog vozila za miješani komunalni otpad putem financijskog leasinga. Javno otvaranje pristiglih ponuda provedeno je dana, 25. siječnja 2022. godine (u 12 sati). Za navedeni predmet nabave pristigla je jedna ponuda od Erste&Steiermarkische s-leasing d.o.o., te je sastavljen Zapisnik o javnom otvaranju ponuda. Dana, 31. siječnja 2022. godine donesena je Odluka o odabiru, gdje je navedeno da je cijena ponude bez PDV-a 218.097,86 EUR, a ukupna cijena ponude s PDV-om 270.092,86 EUR. Procijenjena vrijednost nabave bez PDV-a iskazana u eurima iznosila je 219.420,47 EUR, što je po srednjem tečaju EUR HNB na dan 16. prosinca 2021. iznosilo 1.650.000,00 kn. Odluka o odabiru objavljena je u Elektroničkom oglasniku dana, 1. veljače 2022. godine, a rok za žalbu je istekao i nije izjavljena nijedna žalba. Stoga je Društvo dostavilo Zahtjev za izdavanje suglasnosti za zaduženje kako je prethodno obrazloženo.

III. SADRŽAJ PREDLOŽNE ODLUKE

U točki I. predložene Odluke propisuje se davanje suglasnosti trgovačkom društvu Komunalac Požega d.o.o. za financijski leasing kod Erste&Steiermarkische s-leasing d.o.o., za nabavu komunalnog vozila za miješani komunalni otpad, uz gore naznačene uvjete: nabavna vrijednost objekta leasinga s PDV-om, učešće, trošak obrade, kamatna stopa, trošak kamata, ukupna cijena ponude s PDV-om, broj leasing obroka, iznos obroka, otkupna rata i plaćanje.

U točki II. utvrđeno je da se Odluka objavljuje u Službenim novinama Grada Požege, te njeno stupanje na snagu.

1. SREDSTVA POTREBNA ZA PROVOĐENJE ODLUKE

Za provođenje ove Odluke nije potrebno osigurati sredstva u Proračunu Grada Požege.